Norbertus Thilo

Norbertus Thiel, sive Norbertus Silesius Thilo, die 27 Maii 1940 Lignitiae natus et vita functus die 15 Iulii (Idibus Iuliis) anno 2008, fuit magister linguae latinae, historicus, genealogus et scriptor latinus natione Germanus.

 Carmina in memoriam Norberti Thiel 
In memoriam Norberti Thiel ambo poetae Anna Elissa Radke et Alaenus Divutius (Alain van Dievoet) carmen pepigerunt "In memoriam Norberti Thiel", in commentariis quibus titulus Melissa, fasciculo 145°, Bruxellis, 2008, p. 6..

 Carmen ad Norbertum Thiel ab Anna Elysia Radke pactum 
Pulchrius nil est pede praedicantis
Auream pacem populo Polono
Atque Germano, pueros docentis
Pacis amorem.

Namque patriam, prius qua profugit,
Ille visitabat et in domum suam
Hospites suscepit ab urbe missos
Lignitiensi.

Ad tuam aeternam patriam profecte,
Non Silesiam, - Elysium petisti,
In Dei, Norberte, quiesce pace,
Pacis amator!

 Planctus de morte Norberti Silesii Thilonis ab Alaeno Divutio pactus 
Fortius quam Mors nihil est in orbe,
ipse Amor nequit retinere Fata
cum semel Parcae voluere dirae
carpere vitam.

Doctus et bonus fueras, fidelis
et memor priscae patriae relictae,
Ligniti pulchri; veterumque morum
cultor honestus.

Nunc fugit nobis tua docta lingua,
qua docebas nos; Latiique regnum
luget et flemus quoque derelicti
nos tui amici.

 Eius scripta 
 1984: Aspekte jüdischer Geschichte in Jülich und Linnich, Iuliaci (Jülich), ed. Jülicher Geschichtsverein, 1984.
 1992: Dr. med. Franz Pohl, edidit Thiel, Norbert. - Jülich, Max-Planck-Str. 16 : [N. Thiel], 1992 
 2005: Somnium sive poema in Ruram, Iuliaci (Jülich), ed. Joseph-Kuhl-Ges., 2005 
 2006: Ahnenliste der Geschwister Norbert und Ingeborg Thiel (*Liegnitz/Schlesien), Iuliaci (Jülich), ed. Max-Planck-Str. 16 : N. Thiel, 2006 
 Collectanea genealogica Thieliana, Iuliaci (Jülich), ed. Max-Planck-Str. 16 : N. Thiel 
 2003: "De itinere Europaeo Ioannis Guilelmi comitis Palatini iuvenis deque statione eius Vindobonensi a. 1676", in Melissa, n° 117, anno 2003, pp. 2-4.
 2004: "De itinere Europaeo Ioannis Guilelmi comitis Palatini iuvenis deque statione eius Vindobonensi a. 1676 (II)", in Melissa, n° 118, anno 2004, pp. 4-6.
 2005: P. von Streithagen, Somnium sive poema in Ruram. Ein Traum oder Preislied auf den Rur-Fluss, übersetz und kommentiert von Norbert Thiel mit einer Biographie des Peter von Streithagen von Günter Bers, Iuliaci (Jülich), Joseph-Kuhl-Gesellschaft, 2005.
 2008: "De Anna Suidnicensi (1338/39-1362) Sacri Romani Imperii imperatrice", in Melissa, n° 143, anno 2008, pp. 11-12.
 2008: "De Anna Suidnicensi (1338/39 - 1362) Sacri Romani Imperii imperatrice (II)", in Melissa, n° 144, anno 2008, pp. 13-16.

 Notae 

 Lignitia

 Nexus externi 


Categoria:Auctores Latini hodierni
Categoria:Scriptores Germaniae
Categoria:Magistri
Categoria:Genealogi
Categoria:Philologi Germaniae
Categoria:Nati 1940
Categoria:Mortui 2008
Categoria:Scriptores Melissae